.:: TWA - Your Source Of Quality! ::. www.nordicbits.org
9. TOUKOKUUTA 1940
Hitler on hyökännyt Tšekkoslovakiaan,
Puolaan, Tanskaan ja Norjaan.
Saksalaiset ovat nyt Belgian rajalla-
valmiina valloittamaan loput Euroopasta.
Britanniassa parlamentti ei enää luota-
johtajaansa Neville Chamberlainiin.
Hänen seuraajansa etsintä on alkanut.
SYNKIN HETKI
Hiljaisuus saliin!
Herra puhemies!
Hiljaisuus saliin!
Opposition johtaja Clement Attlee.
Herra puhemies,
ilmeisesti en puhunut kyllin selvästi.
Saanen siis tähdentää kantaani-
hra Chamberlainin tulevaisuudesta-
- pääministerinä. - Arvon herrat!
Antakaa puheenvuoro!
Koska hän on vuosien ajan-
ollut toimeton ja taitamaton,
hän on nyt henkilökohtaisesti vastuussa,
henkilökohtaisesti vastuussa siitä,
että maamme on täysin valmistautumaton-
vastaamaan natsien uhkaan.
Hiljaisuus saliin!
Hävetkää!
Olemme sodassa, herra puhemies.
Sodassa. On sivuseikka,
onko hän pätevä johtajaksi rauhan aikana.
Hän on todistanut olevansa kyvytön-
johtamaan meitä sodan aikana!
Hiljaisuus saliin!
Hiljaisuus!
Kansallisen edun nimissä-
me oppositiossa olemme valmiita-
muodostamaan koalitiohallituksen-
hallitsevan konservatiivipuolueen kanssa.
Niin kutsutun!
Hiljaisuus saliin!
Mutta emme koskaan-
hyväksy sen johtoon hra Chamberlainia,
joka on menettänyt luottamuksen!
Erotkaa maan edun tähden!
Antakaa meidän valita uusi johtaja!
Saisitte hävetä!
Missä Winston on?
Pyyhkimässä jälkiään murha-aseesta.
Hiljaisuus saliin!
Koska oppositio kieltäytyy-
hallituspaikasta minun johdossani,
meidän on nyt valittava seuraajani.
Joku, jolla on uutta voimaa-
muodostaa koalitiohallitus.
Vetäydyn tehtävästäni huomenna.
Halusin, että oma puolueeni-
ja herrat, joita suuresti kunnioitan,
kuulevat siitä ensimmäisinä.
Seuraaja on Halifax.
Ehdottomasti. Ulkoministerimme.
Halifax.
Se on selvää. Halifax.
Kiitos luottamuksesta, herrat,
mutta minun aikani ei ole vielä.
Kuka sitten?
Kenelle tehtävä lankeaakin,
hänen on pidettävä vaihtoehdot auki.
- Myös diplomaattiset neuvottelut. - Niin.
Rauhan palauttamiseksi Eurooppaan.
Ehdottomasti.
No, on vain yksi ehdokas,
jonka oppositio hyväksyy.
Ei kai sentään...
Ei. Täysin järjetöntä.
10. TOUKOKUUTA
Jos hän ojentaa kätensä ja sanoo "anna",
on tiedettävä, mitä hän haluaa.
Mustan kynän, punakynän, paperia-
vai "klopin", rei'ittimen.
CHAMBERLAIN EROAA
Itsekästä erota tämmöisenä aikana.
Pääsenköhän Downing Streetille?
Ette viimeviikkoisen vanukkaan jälkeen.
Hän mutisee. Kaikesta ei saa selvää.
Kirjoitatte nopeasti kaksoisrivivälillä.
Yksinkertaista hän ei voi sietää!
Onnea matkaan.
Ranskan suurlähettiläälle.
Kun Saksan joukot-
etenevät Hollantiin,
Hollanti... Sanelen sähkettä!
Hollanti...
pyytää vakuutusta siitä,
että Ranskan joukot siirtyvät nyt...
Ei, siirtyvät välittömästi-
suojelemaan Belgiaa. Stop.
Ranskan suurlähettiläs, sir.
Monsieur suurlähettiläs.
Ovatko he jo hyökänneet Belgiaan?
Hollantiin ja Belgiaan?
Välitän pyyntönne heti pääministerille.
Niin. Tilanne on yhä hyvin sekava.
Niin.
Kuulemiin.
- "Ranskan suurlähettiläälle..." - Ei.
Uusi sähke.
Kenraali Ismaylle.
- Mitä nyt? - Poikanne.
Randolph, nopeasti.
Eilen sanottiin,
että minut nimitetään ehkä tänään-
mutta se oli eilen.
Katsotaan, mitä tänään tapahtuu.
Katsotaan, mitä Neville tekee tänään.
Niin. Kiitos, poikaseni.
Porskuta eteenpäin.
Mihin...
"Kenraali Ismaylle."
Sawyers. Viekää tämä pois.
Kenraali Ismaylle.
Päivän tapahtumien valossa-
on korkea aika...
tehdä monia valmisteluja...
Lyöttekö näppäimiä aivan normaalisti?
En kuule omia ajatuksiani.
Lukekaa se.
"Kenraali Ismaylle."
"Päivän tapahtumien valossa-
- "on oikea aika..." - Korkea, ei oikea!
Herran pieksut, tyttö!
Sanoin korkea!
Viimeinen lause.
"On korkea aika...
tehdä monia, monia valmisteluja..."
"Monia, monia..."
Montako montaa kirjoititte, tyhmyri?
Yksi riittää!
"Tehdä monia valmisteluja."
Yksinkertainen riviväli!
Eikö teille annettu ohjeita, nuori neiti?
Kone oli säädetty näin.
Miksi sitten jatkoitte? Hemmetti!
Käskekää Evansin lähettää-
joku oikea konekirjoittaja! Ulos!
Oikea!
Hän huusi teille. Huusiko?
- Ei. - Hän osaa olla julmuri!
- Tein virheitä. - Olitte hermostunut,
ja hän vaikeuttaa aina auttajiensa työtä.
Minusta se johtuu. Hän on...
Hän on mies, siinä missä muutkin.
Tulehan.
- Rakas? - Sotakabinetti on kutsuttu koolle.
Perhanan kissa on taas sängyn alla.
Kultaseni, saanko sanoa erään asian?
Käytöksesi on viime aikoina huonontunut.
Et ole yhtä ystävällinen kuin ennen.
Sinusta on tullut karkea,
sarkastinen, määräilevä ja töykeä.
Puhutko siitä uudesta tytöstä?
Jos sinua pyydetään pääministeriksi...
- Se ei ole varmaa. - Et saa olla inhottu.
Enempää kuin jo olen?
Olet saamassa aivan pian-
lähes yhtä paljon valtaa kuin kuningas,
ja vallassa on oltava ystävällisempi.
Ja rauhallinen, jos mahdollista.
Ansaitset rakkautta ja kunnioitusta-
muiltakin kuin minulta.
Sähke hra Churchillille.
Minä en...
Saksa hyökkäsi Hollantiin ja Belgiaan-
varhain tänä aamuna...
Teille tuli sähke.
Maiden armeijat tekevät vastarintaa.
Liittoutuneille on esitetty avunpyyntö...
Tämä on palatsista.
Joukot siirtyvät niiden tueksi.
Brysselin yllä lensi sata konetta,
ja ensimmäisessä ilmahyökkäyksessä-
sai surmansa tai haavoittui satoja,
ja useita rakennuksia tuhoutui.
Ilmailuministeriö ilmoitti juuri äsken,
että varhain tänä aamuna...
Kiitos. Neiti...?
Layton.
- Sinä täriset. - Niin sinäkin.
Sinä innosta, minä kauhusta.
Olet halunnut tätä koko aikuisikäsi.
Lastenkamarista saakka. Halutaanko minut?
Sinun on vakuutettava oma puolueesi.
Saan työn vain, koska laiva uppoaa.
Tämä ei ole lahja vaan kosto.
Näytä todelliset piirteesi. Rohkeutesi.
- Huono arvostelukyky. - Et ole turhamainen.
- Vaan lujatahtoinen. - Huumorintajuinen.
Mene nyt. Ole...
- Ole mitä? - Ole oma itsesi.
Vai oma itseni?
Mikä versio itsestäni tänään olisin?
Olisi pitänyt saada valtaa nuorena,
kun äly oli terävä ja puhtia riitti.
No, teidän jälkeenne.
Kun nuoruus haihtuu, riittäköön viisaus.
ISÄLLE JOULUNA 1927
Ei uskoisi, että on sota.
En ole koskaan kulkenut bussilla.
- Sir? - Enkä ole jonottanut leipää.
Munan osaisin varmaan keittää,
koska olen nähnyt, miten se tehdään.
Yritin kerran ajaa maanalaisella-
yleislakon aikana.
Clemmie ajoi South Kensingtonin asemalle.
Menin alas mutta eksyin.
Nousin heti takaisin ylös!
Se oli kauheaa.
Miksei Halifax? Kannatan häntä.
Minä halusin Halifaxin, ylähuone samoin.
Kenties Halifax itsekin.
Miksi minun sitten piti kutsua Churchill?
Hän on ainoa puolueemme jäsen,
jolla on opposition tuki.
Hän on saanut aikaan vain katastrofeja!
Gallipoli, 25000 kaatunutta.
Intian-politiikka, Venäjän sisällissota,
kultakanta...
Kruunusta luopuminen-
ja nyt Norjan seikkailu... 1800 miestä?
Yksi lentotukialus, kaksi risteilijää,
seitsemän hävittäjää ja sukellusvene.
Winstonilla ei ole arvostelukykyä.
Hän oli oikeassa Hitleristä.
Pysähtynyt kellokin on välillä oikeassa.
Laivastoministeri Winston Churchill.
- Etuajassa. - Innokas.
Hyväksyn eronpyyntönne,
mutta haluan sanoa,
että teitä on kohdeltu julmasti.
Kiitos, Teidän Majesteettinne.
Tätä tietä.
- Teidän Majesteettinne. - Hra Churchill.
Uskoakseni tiedätte,
miksi kutsuin teidät tänne.
Minulla ei ole aavistustakaan.
Velvollisuuteni on pyytää teitä-
ottamaan vastaan pääministerin tehtävä.
- Muodostatteko hallituksen? - Kyllä.
Hyvä on.
- Sepä kävi helposti. - Niin kävi.
Uskoakseni tapaamme säännöllisesti.
Kerran viikossa, pahoin pelkään. Miten...
Sopisiko maanantai?
Pyrin olemaan käytettävissä maanantaisin.
- Neljältä? - Otan silloin torkut.
Onko se sallittua?
Ei, tarpeellista. Työskentelen myöhään.
Kenties lounasaika sopii.
Lounas? Maanantaisin?
- Teidän Majesteettinne. - Pääministeri.
- Iltaa, herrat. - Tervetuloa numero 10:Een.
- Kiitos. - Mitä asialistallanne on?
Asialistalla? Lasillinen Pol Rogeria.
- Katsokaa tänne! - Saatte vielä kuvanne.
- Herra pääministeri. - Anthony.
- Miten kuningas voi? - Hän oli levoton.
Hän kantaa kaunaa,
koska tuin hänen veljensä avioliittoa-
Wallis Simpsonin kanssa.
Tapaatte vain kerran viikossa.
Kuin vedettäisiin hammas kerran viikossa.
Sotakabinetin kokoonpano.
Ketkä siihen kuuluisivat?
Chamberlain tietysti.
- Pastori Kettu. - Halifax.
- Pidättekö viholliset lähellä? - Enemmän.
Muuten puolue hankkiutuu minusta eroon.
Ja lammas lampaan vaatteissa, Attlee.
Tule, isä. Kaikki odottavat.
Tuota pikaa, kultaseni.
Halifaxilta kysyttiin kuulemma ensin.
Tuskin. Halifax ei ikinä kieltäytyisi.
Hän on jaarlin neljäs poika.
Neljännet pojat eivät kieltäydy mistään.
Olisipa tehtävä tullut parempaan aikaan.
Edessä on valtava työ.
Toivottavasti ei ole liian myöhäistä.
Pahoin pelkään, että on.
Mutta voimme tehdä vain parhaamme.
- Hip hip! - Hurraa!
Taivahan vallat, mikä kauhea näky.
- Malja! - Niin, puhe.
Äiti.
Rakas aviomieheni.
Ette ehkä tiedä,
että aloin häidemme aattona jänistää.
Mutta olin purkanut jo kaksi kihlausta,
ja olin vaarassa saada karkurin maineen.
Olisi ollut sopimatonta purkaa kolmas.
- Isän onni. - Todellinen syy pelkooni oli,
että tiesin jo silloin-
julkisen elämän olevan aina tärkeintä.
Nuori tyttö pelkäsi kovasti,
että hän olisi aina toisella sijalla.
Mutta niin siinä kävi,
ja lastemme oli hyväksyttävä sama asia.
Sen me teimme, kukin tavallamme.
Ja tänään saamme palkintomme.
Todisteen siitä, että pieni uhrauksemme-
tehtiin paljon suuremman hyvän eteen.
Malja isällenne,
rakkaalle aviomiehelleni,
pääministerille.
- Pääministerille! - Malja...
sille, etten munaa!
Sille, ettet munaa!
Belgia oli juoni.
He iskivät Ardennien läpi Ranskaan.
Ylittivät Maasjoen alle vuorokaudessa.
Se ei ole mahdollista.
Saksalaisille ilmeisesti on.
13. TOUKOKUUTA
Seuraa Chamberlainin nenäliinaa.
Jos hän heiluttaa sitä puheen lopussa,
me osoitamme hyväksyntämme.
Muuten pysymme vaiti.
Herra pääministeri.
No niin.
Herra puhemies.
Viime perjantai-iltana-
sain hänen majesteetiltaan tehtäväksi-
muodostaa uuden hallituksen.
Oli parlamentin ilmeinen toive ja tahto-
kuten koko kansakunnan,
että pohja olisi mahdollisimman laaja-
ja mukana olisivat kaikki puolueet.
Sotakabinetti on kutsuttu koolle.
Ei, korjaus.
On muodostettu.
Muodostettu.
Sotakabinetti on muodostettu-
viidestä jäsenestä,
jotka edustavat opposition kanssa-
kansakunnan yhtenäisyyttä.
- Lukekaa. - "Puoluejohtajat palvelevat-
joko kabinetissa tai korkeassa virassa."
Kun tästä on päästy sopimukseen,
pyydän nyt alahuonetta-
nimissäni olevalla päätöksellä...
ilmoittamaan hyväksyntänsä-
ja antamaan luottamuslauseen-
uudelle hallitukselle.
Neiti!
Tulen ulos luonnontilassa.
Täytyy muistaa,
että olemme aloittamassa-
yhtä historian suurimmista taisteluista.
Monia valmisteluja on tehtävä kotimaassa.
Ryhdyn tehtävääni toiveikkain mielin-
ja sanon alahuoneelle,
kuten sanoin hallitukseen liittyneille:
Minulla ei ole tarjota muuta kuin verta,
uurastusta, kyyneleitä ja hikeä.
Edessämme on mitä vaikein koettelemus.
Monta pitkää kuukautta kamppailua-
ja kärsimystä.
Te kysytte, mikä on politiikkamme.
Minä sanon, että käymme sotaa-
merellä, maalla ja ilmassa-
kaikin voimin-
ja Jumalan antamilla voimavaroilla.
Käymme sotaa,
ja vastassamme on hirvittävä tyrannia.
Se hakee vertaistaan-
ihmiskunnan synkkien rikosten joukossa.
Se on politiikkamme.
Te kysytte, mikä on tavoitteemme.
Voin vastata yhdellä sanalla.
Voitto!
Voitto hinnalla millä hyvänsä.
Voitto kaikesta kauhusta huolimatta.
Voitto-
olkoon tie miten pitkä ja kova tahansa.
Sillä ilman voittoa-
ei voi olla selviytymistä!
Halveksuntaa.
Jostain on aloitettava.
"Politiikkamme on käydä sotaa."
"Hinnalla millä hyvänsä."
"Ei selviytymistä." Herran tähden.
Hän ei osaa edes lausua sanaa "rauha",
saati sitten neuvotella siitä.
Kauheaa, etten enää näe rauhan aikaa.
Minulla on syöpä.
Voi, Neville.
Winston on syrjäytettävä.
Jos hän julistaisi,
ettei edes harkitse rauhanneuvotteluja,
meillä kahdella olisi ehkä peruste erota.
Hän saisi epäluottamuslauseen.
Puolue ei sietäisi sitä.
Olet puheenjohtaja. Hänet olisi lyöty.
Suostuisitko pääministeriksi?
Ellei Winston ole tiellä, kuka tietää?
Mutta tärkeintä on, Neville,
että sinun linjasi palaisi käsittelyyn.
Rauha ja kansakunnan suojeleminen.
- Julkisesti. - Anteeksi?
Hänen on julkisesti kieltäydyttävä-
rauhanneuvotteluista.
Se on saatava kirjallisena.
SOTAMINISTERIÖ-KOMENTOKESKUS
Kiitos.
- Nti Layton. - Huomenta.
Tännepäin.
- Huomenta. - Kiitos.
Kiitos.
Mitä täällä tapahtuu?
Se on salaista tietoa.
- Onko tuossa WC? - Vain pääministerille.
Majoitustilat. Kun ette ehdi junaan.
Karttahuone. Sinne ei päästetä naisia.
Mikä osasto tämä on?
Jos puhutte täällä tai ulkopuolella-
näiden tilojen tapahtumista, se on rikos.
Siitä voi seurata kaksi vuotta vankeutta.
- Onko selvä? - On.
Hyvä.
Sotakabinetin huone. Kielletty.
Ei ole tarkoitus olla tyly,
mutta sellaiset ovat säännöt.
- Konekirjoittajien tila! - Huomenta.
Täällä istutte te.
Belgia ja Hollanti voivat kukistua pian.
- Entä ranskalaiset? - Koko 9. Armeija,
200000 miestä, on antautunut.
- Kokonaanko? - Antautunut tai karannut.
Murskatappio. Kaikki maajoukkomme,
300000 miestä, vetäytyvät kokonaan.
Entä ilmatuki joukoillemme?
Luftwaffe hallitsee ilmassa.
Meillä ei ole tarpeeksi koneita.
Suosittelen, ettemme lähetä lisää-
haaskattavaksi Ranskaan.
Säästetään ne omaan puolustukseemme.
Eikä laivastostamme ole mitään hyötyä.
Heti kun laivueemme ovat etäisyydellä,
joudumme ilmahyökkäyksen kohteeksi.
He ovat järkyttävän nopeita.
Panzerit liikkuvat nopeasti länteen päin.
Ne pysähtyvät odottamaan polttoainetta.
Tämä ei ole kuin viime sota.
Ne saavat polttoainetta huoltoasemalta.
- Huoltoasemalta? - Tie Pariisiin on auki.
7 miljoonaa pakolaista on liikkeellä.
Länsi-Eurooppaa uhkaa romahdus-
muutamassa päivässä.
Pitäisikö suurelle yleisölle kertoa?
Ei vielä.
Ensin on saatava vanhat ystävämme-
sankarilliseen vastarintaan.
Ranska on pelastettava.
Premier.
Puhuisimmeko englantia, pääministeri?
Olemme selvinneet kriiseistä ennenkin,
ja selviämme varmasti tästäkin.
Kertokaa vastahyökkäyssuunnitelmasta.
Sellaista ei ole.
No... teidän täytyy tehdä vastahyökkäys.
Teidän täytyy.
En usko, että se...
Panzerien tulo on oikea hyökkäys.
- Ettekö? - En.
Ellei tukena ole jalkaväkiyksiköitä,
ne ovat pelkkiä pikku lippuja,
jotka on pistetty kartalle.
Panssarivaunut eivät tue itse itseään.
En suostu näkemään-
Saksan panssarien mahtavassa rynnäkössä-
oikeaa hyökkäystä!
Hän on harhainen. Täysin harhainen.
Hän on englantilainen.
Hän on näyttelijä.
Rakastunut omaan ääneensä.
Kuuntelen häntä mielelläni,
mutta hänen neuvojaan ei saa noudattaa.
Hän saa sata ideaa päivässä.
Neljä on hyviä, loput 96 vaarallisia.
Hänen isänsäkin oli loistava puhuja...
Kunnes menetti järkensä kupan takia.
Kansakunnat kärsivät isien synneistä.
Tässä ratkaisevassa käännekohdassa-
meitä johtaa juomari.
Hän juo herättyään viskin,
lounaaksi pullollisen samppanjaa-
ja päivällisellä toisen.
Brandya ja portviiniä pikkutunneille.
En antaisi hänen lainata polkupyörääni.
Konservatiivi loikkasi liberaaleihin,
tulitti meitä kymmenen vuotta-
ja sitten käänsi taas kelkkansa.
Hän edustaa vain yhtä asiaa. Itseään.
Hänet täytyy ehkä syrjäyttää, Bertie.
Syrjäyttää?
Meidän on pyrittävä rauhaan,
jotta maan pojille ja tyttärille-
jää jotain kodiksi tunnistettavaa.
Todellisen pääministerin puhetta.
19. TOUKOKUUTA
"V niin kuin voitto".
Kruununministerillä on asiaa.
Kertokaa, että minä asioin nyt pytyllä.
Yksi paska kerrallaan.
Radiolähetys on illalla.
Sano rehellinen mielipiteesi, Anthony.
- Enpä usko. - Mitä et usko?
Annat ymmärtää, että olemme voitolla.
Emme ole.
Emme niin, mutta tuo innoittaa heitä.
- Winston... - Anthony.
Minä valan heihin henkeä,
josta he eivät ole tienneetkään.
Kysyit mielipidettäni.
En suosittele tätä.
Cicero.
Cicero!
"Jos onni on vastainen..."
Jotain, jotain, jotain.
Se ei ole siinä, mihin jätin sen.
Clemmie!
Cat! Clemmie!
Emme pysty maksamaan laskuja.
- Laitoitko Ciceron hyllyyn? - Kuulitko?
- Mitä? - Olemme vararikossa.
Ulos! Kaikki ulos!
En enää uskalla kirjoittaa sekkejä.
No, alan säästää.
Vain neljä sikaria päivässä.
Olet sietämätön!
Oliko muuta?
Oli. Rakkauteni sinua kohtaan.
Paljonko olet juonut tänä aamuna?
Näen sinut samoin-
kuin ensimmäisellä kerralla vuonna 1904.
Siinä minä seisoin sanattomana.
Olin kaunis, jos sellainen ihme tapahtui.
Sitten emme nähneet neljään vuoteen.
Ne kuluivat vilauksessa.
Sinulla riitti ihailijoita.
Uskollinen palvelijasi Sidney Peel.
- Nerokas mies. - Lionel Earle.
Loistava tanssija.
Sitten olivat lady St. Helierin kutsut.
Kuka ilmaantuikaan paikalle?
Possu.
Omassa persoonassaan.
Olemmeko kauhean vanhoja?
Pahoin pelkään, että sinä olet.
Senkin ilkimys!
Kuuntelisitko tämäniltaisen radiopuheeni?
Herra pääministeri, tilanne Ranskassa.
Onko totta, että vetäydymme kokonaan?
Onko Ranska menetetty?
"Espanjan alukset näkyvistä poistuvat."
Käykää istumaan tähän pöytänne ääreen.
Puhukaa hitaasti ja selvästi-
mikrofoniin.
Jos olette valmis-
tasan kello yhdeksältä,
punainen valo syttyy ja lähetys alkaa.
Yhdeksältä, punainen valo.
Sitten aloitatte. Sopiiko?
Hetkinen.
Herra pääministeri, oletteko valmis?
Hetkinen, hetkinen.
- Lähetys alkaa... - Hetkinen, hemmetti!
Neljä, kolme, kaksi, yksi.
Puhun teille ensi kertaa pääministerinä-
hetkenä, joka on vakava maallemme,
imperiumillemme, liittolaisillemme-
ja ennen kaikkea vapauden aatteelle.
Valtava taistelu raivoaa-
Ranskassa ja Flanderissa.
Saksalaiset, jotka ovat yhdistäneet-
ilmapommitusta ja panssarivaunuja,
ovat murtaneet Ranskan puolustuksen-
Maginot-linjan pohjoispuolella.
Heidän vahvat panssarikolonnansa-
tekevät nyt tuhoa avoimella maalla,
jolla ei ollut alkupäivinä puolustajia.
RANSKALAISET: TILANNE HALLUSSA
Minulla on vankkumaton luottamus-
Ranskan armeijaan ja sen johtajiin.
Vain pieni osa tuota kyvykästä armeijaa-
on joutunut raskaaseen taisteluun,
ja vain pieneen osaan Ranskaa-
on hyökätty.
Rinta rinnan-
ovat britit ja ranskalaiset edenneet...
- Edenneet! - Pelastaakseen Euroopan...
Miten hän kehtaa?
Ja koko ihmiskunnan-
pahimmalta ja kurjimmalta tyrannialta,
joka on historian lehtiä tahrannut.
Mutta nyt meitä yhdistää yksi side.
Käymme sotaa, kunnes saamme voiton,
emmekä koskaan anna itsemme joutua-
orjuuteen ja häpeään.
Olkoon hinta ja piina mikä tahansa,
meidän täytyy voittaa,
ja me voitamme.
Hienoa, sir.
Se sujui erinomaisesti.
Olin kymmenen vuotta ainoa,
joka kertoi kansalle totuuden.
Tänään se muuttui.
Mitään etenemistä ei tapahdu.
Kaikki on sekaisin.
Vetäydymme kokonaan.
Olisiko ollut mieltä valvottaa heitä-
ja pelotella heidän lapsiaan?
Vaikka kauhut ovat tulossa?
Juuri siksi.
Totuuden ehtii kertoa.
VAIN VOITTO KELPAA
Oletko nähnyt tämän?
Mikä naurattaa?
- Herra pääministeri... - Mitä?
Jospa...
En ole varma, tiedättekö tätä,
mutta se, miten teette voitonmerkin...
Se tarkoittaa köyhemmille toista asiaa.
- Mitä? - En haluaisi sanoa.
Olen ollut buurien sotavankina.
Istuin eteläafrikkalaisessa vankilassa.
Takapuoleen työntämistä.
- Sir. - Takapuoleen työntämistä?
Sillä tavalla kuin te sen teette.
Mutta toisinpäin se on hyvä.
Etteivät miljoonat vain käsitä väärin.
Toden totta!
Ja takapuoleen!
- Majesteetti. - En halua häiritä kauan.
Kuulin puheenne radiosta.
Puhuinko ymmärrettävästi?
Kansaa tulee johtaa mutta ei harhaan.
Ei tekemään omia päätelmiään.
Aivan. Oliko siinä kaikki, Majesteetti?
Oli. Kuulemiin, herra pääministeri.
Kuulemiin.
Sain kuninkaallisen näpäytyksen sormille.
25. TOUKOKUUTA
Saksalaiset ovat yöllä saartaneet-
60 brittiläistä, belgialaista-
ja ranskalaista divisioonaa.
Meidän joukkomme, joita johtaa Gort,
ovat vetäytymässä Ranskan rannikolle-
Dunkerqueen, minne emme pääse.
- Moniko miehistämme on motissa? - Kaikki.
Kaikki maamme ammattisotilaat.
Eikä ole selvää keinoa pelastaa heitä.
Kenraali, yritättekö sanoa,
että menetämme koko brittiarmeijan-
muutaman päivän sisällä?
Pitää paikkansa.
Saksan joukot ovat ylivoimaisia-
ja ne ovat 50 mailin päässä rannikolta.
Meidät työnnetään mereen.
Saksalaiset eivät saa päästä rantaan!
Miehet on ehdittävä evakuoida.
Ismay, mitä te sanotte?
Meillä ei juuri ole toivoa-
saada joukkojamme ajoissa pois.
Eikö yhtäkään miestä?
Emme voi olla täysin heidän armoillaan.
Mikä on seuraava askel? Kuka kertoo?
Puhukaa!
Meillä on yhä varuskunta Calais'ssa.
- Montako miestä siellä on? - 4000.
Miksette heti sanonut?
Niin. Lähetämme heidät itään-
taistelemaan saksalaiskolonnoja vastaan.
Saamme lisäaikaa.
Natsien huomio kääntyy Dunkerquesta,
ja me evakuoimme joukkomme meren kautta.
- Onnistuisiko se? - Se olisi suuri uhraus.
4000 nuorukaista!
Jotta 300000 pelastuisi!
Kuka on Calais'n varuskunnan komentaja?
- Prikaatikenraali Nicholson. - Hyvä on.
Ilmoittakaa, että maalle on elintärkeää,
että he vetävät vihollisen panssarit,
tykistön ja pommikoneet Dunkerquesta.
Kiinnittävät vihollisen huomion ja...
ja taistelevat, jos on tarpeen...
vaikka koko yksikön tuhoon saakka.
Se on itsemurha.
Herra pääministeri,
minulla on epäilykseni.
Kenelläpä ei niitä olisi?
Tarpeettomasta uhrauksesta,
kun vaihtoehtokin on olemassa.
Mikä vaihtoehto?
Italia on tarjoutunut välittäjäksi-
meidän ja Saksan välille. Ilmaisin jo,
että jos imperiumin itsenäisyys taataan,
voisimme harkita esitystä.
Ja Hitler pitelisi piiskaa.
Kunnioittaisiko hän itsenäisyyttämme?
Se olisi hänen etunsa mukaista, koska...
Voimme vain näyttää sille mielipuolelle,
ettei tätä saarta valloiteta,
ja siihen tarvitaan armeija.
Saksalaiset eivät saa päästä merelle-
ennen kuin me saamme poikamme pois-
siltä penteleen rannalta!
- Otan täyden vastuun. - Todellako?
Niin, todella!
Siitä syystä istun tässä tuolissa!
Ennen kuin vastaatte 4000:N kuolemasta,
halunnette harkita kaikkia vaihtoehtoja.
Mitä tämä on?
Mikä on kantanne rauhanneuvotteluihin?
Onko meidän ymmärrettävä-
että kieltäydytte edes harkitsemasta-
neuvotteluihin osallistumista?
Haluaisin puhua varakreivi Halifaxin-
ja hra Chamberlainin kanssa.
Vain heidän.
Välittäkää määräys Calais'n varuskuntaan.
Vahvistakaa, kun se on tehty. Poistukaa.
Te kaksi, ulos nyt.
Bridges! Alkakaa mennä jo! Ulos!
Winston...
Edessämme on varma tappio maalla,
armeijamme tuho ja maahantunkeutuminen.
Meidän täytyy olla järkeviä.
Olemme merenkävijäkansaa.
Olemme olleet pronssikaudelta saakka.
Kanaali on meidän.
Se on vallihautamme ja muurimme.
Saksalainen ei tunnista aavaa vettä,
jos se on järveä suurempi!
Heidän on päästävä ensin saarelle.
Missä miehet, naiset ja lapset,
joita emme ole onnistuneet suojelemaan,
- ovat suojattomia... - Kenen syytä se on?
Maailman suurinta armeijaa vastaan.
Ja kun Ranska on kukistunut,
Saksa voi keskittyä lentokonetuotantoon.
Heillä on myös Ranskan laivasto.
Mitä Herr Hitlerillä on silloin vastassa?
Sanoja? Pelkkiä sanoja.
Ellet salli puhetta rauhasta, minun on...
Eikö Edward voisi vain tavata-
Italian suurlähettiläs Bastianinin-
ja keskustella välittäjän roolista-
meidän ja Saksan välillä?
Ja sen hinnasta.
VARATTU
- Herra presidentti. - Winston!
Franklin. Kuinka voit?
Hyvin. Kuinka itse, pääministeri?
Voin vallan mainiosti.
Asiani koskee laivastonne aluksia.
Jos voisitte lainata meille-
50 vanhempaa hävittäjää.
Tai edes 40 riittäisi.
Tein asiasta tiedusteluja,
mutta se ei ole mahdollista.
Puolueettomuslaki on sitonut käteni.
Se ei vain onnistu. Minä yritin.
No, saanko...
Annatko minulle luvan-
lähettää lentotukialuksen-
hakemaan ostamamme P-40-hävittäjät?
Herra presidentti?
Siinä on sama ongelma.
Uusi laki estää myös jälleenlaivauksen.
Mutta me maksoimme niistä!
Rahoilla, jotka lainasimme teiltä.
Olen hyvin pahoillani, Winston.
Minun ei tarvinne painottaa,
millaisia vaikeuksia lännellä on edessä,
ellemme saa teiltä jonkinlaista tukea.
Tiedän, tiedän.
Olette mielessäni päivin öin.
Voisimme mahdollisesti...
- Herra presidentti. - Tarkoitan sanoa...
Mahdollisuutemme ovat hyvin heikot.
Voisimme viedä koneenne-
mailin päähän Kanadan rajasta.
Jos sitten lähetätte hevosia Kanadasta,
ei moottoriajoneuvoja,
voisitte vetää ne itse rajan yli.
Miltä kuulostaa?
Hevosia?
Puhuitko hevosista?
Voisitte kai työntää ne itsekin.
Niissä mokomissa on pyörät.
Sinä päätät.
Se onnistuisi, pääministeri.
Pääministeri?
Kaikki mahdollinen apu-
olisi nyt tervetullutta.
Hyvää yötä, Winston.
Siellä on varmaan myöhäistä.
Useammalla tavalla kuin arvaatkaan.
Herra pääministeri.
Ottakaa yhteys amiraali Ramsayhin.
Kyllä, herra pääministeri.
Yhdistäkää amiraali Ramsaylle.
Amiraali Ramsay, pääministeri soittaa.
Bertie? Toivottavasti en herättänyt.
Ette suinkaan. Luin Raamattua.
Toista Mooseksen kirjaako?
Kuuntele. Meidän on evakuoitava poikamme.
Jos on risteilijä ja kuusi hävittäjää,
ja Luftwaffe hallitsee ilmatilaa,
saamme ehkä kymmenesosan pois.
Saat määrätä luovutettavaksi aluksia.
- Aluksia? - Niin.
Siviilialuksia. Niin monta kuin saat.
Klippereitä ja huviristeilijöitä.
Mitä tahansa, millä pääsee Ranskaan.
Oletko vielä siellä, Bertie?
Aivan.
Auta minua järjestämään tämä, Bertie.
Yritetään saada edes osa pojista kotiin.
- BBC saa välittää määräyksen. - Hyvä.
- Bertie, oletko vielä siellä? - Sir.
Operaatiolle tarvitaan nimi.
Herra pääministeri,
onko teillä sanottavaa lukijoillemme?
Hra Churchill? Herra pääministeri!
26. TOUKOKUUTA
Miten pystytte juomaan keskellä päivää?
Olen harjoitellut.
Haluaisin keskustella...
Minulta kysyttiin, tulisiko suunnitella-
minun ja perheeni evakuoimista Kanadaan.
Haluaisin kuulla mielipiteenne.
Teidän on tehtävä, mikä on oikein-
itsenne, perheenne ja maan kannalta.
Teidän selviämisenne on tärkeintä.
Meitä pääministereitä-
tulee ja menee hämmästyttävään tahtiin.
Asemanne parlamentissa...
Olen kuullut, ettei se ole vahva.
Puolueeni on närkästynyt siitä,
miten Chamberlain sysättiin syrjään.
Ja moni muu epäilee minua.
He haluavat Halifaxin,
mutta miksi vaihtaa posetiivari apinaan?
Lordi Halifax on läheinen ystäväni.
Olen epäsuosittu.
Minuun ei ole luotettu-
Gallipolin taistelun jälkeen.
Olen epäsuosittu.
Ehkä siksi, että ihmiset pelkäävät teitä.
- Ketkä? - Minä ainakin.
Roskaa.
Mitä pelkäämistä minussa voisi olla?
Koskaan ei tiedä, mitä suustanne pääsee.
Se voi olla imartelevaa tai loukkaavaa.
En osaa hillitä tunteitani.
Vereni hurjuus on sama kuin isälläni.
Ja äidilläni.
Meiltä puuttui itsehillinnän lahja.
Olitteko läheisiä?
Äitini oli lumoava,
mutta ehkä liiankin laajalti rakastettu.
Isäni oli kuin Jumala.
Kiireinen muualla.
Hyvää päivää, herrat.
Kutsuin valtiosihteerin seuraamme.
Neville, voisitko... Anthony.
Tilanne on tietenkin vaarallinen.
Ranskan pääministerin mukaan-
Saksan panssareita on päässyt rantaan,
mutta tilanne on ilmeisesti hallinnassa.
Mitä uutisia Calais'ta?
Varuskunta joutui vetäytymään,
ja se on nyt saarrettu joka puolelta.
Sitä pommitetaan armotta.
Uhreja on 60 prosenttia.
Herra pääministeri. Rauhanneuvottelut.
Meidän on pidettävä pintamme.
Viestiä, että taistelemme loppuun saakka.
Rauhantarjous viestii heikkoudesta.
- Aivan. - Vaikka meidät lyötäisiin,
tilanne olisi sama kuin luovutettaessa.
Ei siis ajauduta kaltevalle pinnalle-
puhumalla neuvotellusta rauhasta.
Ainoa kalteva pinta...
Luulenpa, että Italia ja Saksa-
haluavat meidät neuvotteluihin,
joista emme voisi perääntyä.
Roskaa. Bastianini...
- Esitän... - Ainoa kalteva pinta...
Älkää keskeyttäkö, kun keskeytän teitä!
Varmistin sotakabinetin valinnassa,
että saan mukaan vanhoja vihollisiani.
Menin ehkä liian pitkälle.
Varakreivi, ehdottamanne menettely-
on paitsi hyödytön,
myös hyvin vaarallinen.
Vaarallinen on vain tämä fantasia-
loppuun saakka taistelemisesta.
Mitä loppu merkitsee,
ellei kaiken tuhoutumista?
Ei ole sankarillista kaatua taistellen,
jos se voidaan välttää.
Ei ole isänmaallista tavoitella kunniaa,
jos kuolema on todennäköisempi.
Ei ole kunniatonta lyhentää sotaa,
jonka olemme häviämässä.
Häviämässä? Eurooppa on yhä...
Eurooppa on menetetty!
Ennen kuin joukkomme on täysin tuhottu,
on aika neuvotella,
jotta saamme parhaat ehdot.
Hitler ei vaadi mahdottomia ehtoja.
Hän tietää omat heikkoutensa.
- Hän on järkevä. - Milloin se opitaan?
Milloin se läksy opitaan?
Montaako diktaattoria-
täytyy vielä liehitellä ja lepytellä-
ja lahjoa, ennen kuin otamme opiksemme?
Ei tiikerille voi puhua järkeä,
kun pää on sen suussa!
Herra pääministeri! Winston!
- Annoit eilen luvan. - Mihin?
Bastianinin tapaamiseen.
Annoin luvan selvittää teoreettisesti,
mitä hintaa Italia pyytäisi, en muuta.
Ellen saa tunnustella rauhansopimusta,
jätän eronpyyntöni.
Älä ole naurettava. Tarvitsen sinua.
En seuraa sivusta,
kun taas yksi sukupolvi miehiä kuolee-
ylimielisyytesi verisellä alttarilla!
Sinusta voimme kuolla kuin lampaat!
- Eikö Gallipoli riittänyt? - Miten kehtaat?
Miehet purivat piikkilankaa Flanderissa,
ja minä näin sen!
Sivustahyökkäys toisella rintamalla-
olisi hyvin voinut onnistua-
ilman amiraalien ja komentajan jahkailua!
Valinta on sinun, Winston.
Ryhdy neuvotteluihin vuorokauden sisällä.
Morfiinisulfaatti.
Kerroin hänelle. Hän järkyttyi.
- Niin varmaan. - Annoin vuorokauden aikaa.
Tuskin hän suostuu, joten minä eroan.
Sinä sen jälkeen,
jotta saamme luottamusäänestyksen.
Ilmoitan asiasta.
Kuningas tukee meitä.
Herra pääministeri,
puhuisitteko kabinetin ulkojäsenille?
Amiraliteetti on määrännyt,
että kaikkien huvialusten omistajien,
joiden alukset ovat 30-100-jalkaisia,
on heti lähetettävä tiedot niistä...
Prikaatikomentaja Nicholsonille.
30. Jalkaväkiprikaati, Calais.
Jokainen tunti, jonka sinnittelette,
auttaa mitä suurimmin-
joukkojamme Dunkerquessa.
Tunnen suurinta mahdollista ihailua-
vastarintaanne kohtaan.
Teidän evakuointinne-
ei kuitenkaan toteudu.
Toistan.
Se ei toteudu.
Allekirjoitus.
Tässä.
- Saanko poistua? - Ette saa.
Mistä on kyse?
Meille ei kerrota mitään.
Kaikki on salaista.
Tiedonmuruset ovat sitäkin pahempia.
Mitä haluaisitte tietää?
Moniko mies selviää?
Tulkaa.
- En saa tulla sinne. - Nyt saatte.
- Herra pääministeri. - Lepo, herrat.
No niin...
Saksan armeija hallitsee Ranskan satamia.
Paitsi Dunkerquea ja Calais'ta lännessä.
Varuskunta on hyökkäyksen kohteena-
ja viivyttää etenemistä Dunkerqueen.
Molemmissa joukkomme on saarrettu.
Yritämme raivata Dunkerquen satamaa,
jotta saamme sinne aluksia-
hakemaan pojat rannoilta.
Mutta ilmahyökkäykset jatkuvat.
Ainoa toivomme on paksu pilvipeite,
mutta taivas on edelleen pilvetön.
Vaikkei olisikaan,
tarvitsemme kuulemma ihmeen,
jotta saamme edes kymmenesosan pois.
Rohkeutta, nti Layton.
Rohkeutta.
Paljonko heillä on aikaa,
ellemme pelasta heitä?
Päivä tai ehkä kaksi.
Uutisia Calais'n jalkaväkiprikaatilta.
Se on vetäytynyt linnoitukseen,
ja vastarinta lienee toivotonta.
Määräys on "pelastautukoon ken voi".
- Kenraali Nicholson, sähke. - Kiitos.
Hyvä, pojat. Hyvää työtä.
Kyllä tämä tästä.
Teidän evakuointinne-
ei kuitenkaan toteudu.
Toistan: Se ei toteudu.
Calais kukistunut.
Tappioista ei varmaa tietoa. Gort.
Mene vuoteeseen, Possu.
Sinun täytyy nukkua.
Jätä minut, Clemmie.
Tilaisuus siihen meni kauan sitten.
Puhelinkeskus. Minne voin yhdistää?
- Ramsaylle. - Hetkinen.
Bertie? Mitä on vastattu?
Se vie aikansa. Vielä ei voi sanoa.
Montako alusta on saatu?
Winston, se vie aikaa.
Minä en pyytänyt siviilialuksia!
Se oli määräys!
27. TOUKOKUUTA
- Nti Layton. - Sir.
Minun täytyy tavoittaa...
Puhua...
- Kenelle? - Kolmelta.
- Kolmelta? - Niin.
Pyytäkää Bridgesiä kutsumaan koolle...
Voi luoja. Sotakabinetti kolmeksi.
Viesti lordi Gortilta Ranskasta.
Belgia on kukistunut.
He antautuvat keskiyöllä.
Ranska seuraa pian esimerkkiä.
Raporttien mukaan todennäköisin tapa,
jolla Saksa hyökkää tähän maahan,
on jopa 200:N moottorialuksen laivue.
Kussakin sata miestä hyökkäystä varten.
Huomattava vihollisjoukko-
voi nousta maihin monessa paikassa,
kun sisämaahan hyökätään ilmasta.
Emme usko, että laivasto ja ilmavoimat-
kykenevät estämään maihinnousua.
Voisitteko toistaa?
Meidän on valmistauduttava hyökkäykseen.
Suositamme, että maata varoitetaan-
välittömästä vaarasta.
Kaikki Britannian puolustusvalmius-
on otettava viipymättä käyttöön.
Valot.
Kiitos, herra kenraali.
Tehtäköön kaikki valmistelut.
Sain viestin Italian suurlähetystöstä.
Italia on valmis toimimaan välittäjänä-
Britannian ja Saksan välillä.
Kenties meidän on aika...
esittää sellainen tarjous, kun...
kun...
kun Saksa on epäonnistunut-
yrityksessään hyökätä maahamme.
- Epäonnistunut? - En voi muuta kuin...
Winston!
Et suostu ymmärtämään,
kuinka epävakaa asemamme on.
Koko armeijamme tuhotaan pian.
On tehtävä sopimus!
Anthony.
Vaikuttaa siltä...
ettemme voi muuta-
kuin ainakin harkita-
neuvotteluihin ryhtymistä.
Jos Hitlerin rauhanehtoihin kuuluu-
koko Keski-Euroopan herruus-
ja tiettyjen siirtomaiden palautus,
ja jos hän jättää meille-
meidän itsenäisyytemme...
Silloin olisin kiitollinen-
päästessäni tämänhetkisistä vaikeuksista.
Mutta on epätodennäköistä,
että hän tekee sellaisen tarjouksen.
Mutta jos saisin kuulla Saksan ehdot...
olisin valmis harkitsemaan niitä.
Kiitos, herra pääministeri.
Luonnostelemme heti muistion.
Olen alkanut pohtia-
viime päivinä...
kuuluiko...
velvollisuuksiini...
harkita...
kuuluiko...
Saako tänään olla muuta?
Kuuluiko velvollisuuksiini...
ryhtyä...
neuvotteluihin...
HITLER UHMAKKAANA
Armoton hyökkäys
sen korpraalin kanssa.
Hän on lapsi.
Häijy hirviö.
Teurastaja.
Hirmuinen raakalainen...
Ilkeä talomaalari...
Talomaalari!
Mihin me jäimme?
No?
En saanut selvää.
- Te... - Mitä?
- Te mutisitte. - Mutisin.
Oikeat sanat...
eivät tule.
Ne tulevat vielä.
Kukaan ei käytä sanoja teitä paremmin.
- Onko hän mielitiettynne? - Veljeni.
Missä hän nyt on?
Hän vetäytyi Dunkerqueen,
mutta ei selvinnyt.
Mitä?
Kunhan katselen teitä.
Luenko, mitä olen kirjoittanut?
Olkaa hyvä.
"Olen alkanut pohtia viime päivinä,"
kuuluiko velvollisuuksiini harkita-
"ryhtymistä neuvotteluihin sen..."
Sen...
Olen vain seissyt ja kuvitellut,
etten enää koskaan olisi täällä.
Joko en olisi enää elossa,
tai palatsi olisi tuhoutunut.
Kanada. Teidän täytyy päättää.
Voisitte hallita maanpaosta.
Sekö on kohtaloni?
Tunnen tällä hetkellä vihaa.
Olen hemmetin vihainen.
Kultaseni?
Winston, kultaseni.
Sinulle tuli vieras.
Sinulla on maailman paino harteillasi.
Ei, minä tiedän, mutta...
Nämä sisäiset taistelut-
ovat valmistaneet sinua tähän hetkeen.
Olet vahva, koska olet epätäydellinen.
Olet viisas, koska sinulla on epäilyksiä.
Päästänkö hänet sisään?
Kenet?
- Kuninkaan. - Minkä kuninkaan?
Meidän kuninkaammeko?
Joko hänet tai erinomaisen imitoijan.
Hra Churchill.
Suokaa anteeksi myöhäinen ajankohta-
mutta vaimonne mielestä tämä sopii.
- Käymmekö istumaan? - Olkaa hyvä.
- Saako olla juotavaa? - Ei.
Luonani kävi vierailija.
- Kuka? - Varakreivi Halifax.
Rauhansopimuksen mahdollisuus-
on ilmeisesti kasvanut.
Sotakabinetti kirjoittaa Mussolinille-
ja pyytää järjestämään neuvottelut-
Herr Hitlerin kanssa.
Halifax puhui siis totta.
Haluaisin kuulla teidän mielipiteenne.
Auttaisi, jos te sanoisitte ensin omanne.
Sen haluaisin itsekin tietää.
Taistellen kaatuneet maat nousevat,
ja lauhkeasti antautuneet tuhoutuvat.
- Belgia? - Romahtanut.
- Norja? - Hollanti.
Ranska aivan pian.
- Entä parlamentin tunnelma? - Paniikki.
Entä teidän?
Ettekö te pelkää?
Pelkään kuollakseni.
Sotakabinetin tuki-
vastarinnalle on romahtanut.
Puhun tänään alahuoneelle sen johdosta.
Saatte minun tukeni.
Teidän Majesteettinne?
Saatte minun tukeni.
Täytyy tunnustaa,
että suhtauduin teihin aluksi varauksin,
mutta jos täällä pelättiin nimitystänne,
eniten sitä pelkäsi Adolf Hitler.
Jos joku saa sen julmurin pelkäämään,
hän on luottamuksemme arvoinen.
Teemme yhteistyötä, ja saatte tukeni.
Peittoamme ne pirut.
Puhun parlamentille,
mutta ellen saa oman puolueeni tukea,
minun täytyy pyrkiä rauhaan.
Kenties voin vuorostani neuvoa teitä.
Puhukaa kansalle ja antakaa sen opastaa.
Se yleensä tekee sen,
mutta kertokaa kaunistelematon totuus.
Jos vaara uhkaa ja joukot ovat mennyttä,
kansan täytyy valmistautua.
Tietyissä asioissa-
minulla on hyvin harvoja ihmisiä,
joiden kanssa voin puhua suoraan.
Kenties meillä on nyt toisemme.
Ettekö enää pelkää minua?
Hieman. Mutta kestän sen.
28. TOUKOKUUTA
Olemme valmiita. Jotakuinkin.
Jotakuinkin miten, Bertie?
- Kerro luku. - Kaikkiaan 860 alusta.
Suurin koskaan koottu siviililaivue.
Operaatio Dynamo odottaa käskyänne.
Herra amiraali...
Käynnistäkää Dynamo.
Jumala varjelkoon heitä kaikkia.
Pääministeri on kadonnut.
- Osaatteko käyttää tätä? - Osaan.
Kuinka pääsen Westminsteriin?
District-linja itään, yksi asemanväli.
- Ei kuulosta vaikealta. - Ei niin.
- Kiitos. - Kiitos teille.
Muistion otsikko on:
"Lähestymisehdotus Italian suhteen".
Se kuuluu näin.
"Jos signor Mussolini hakee kanssamme-"
kaikkiin Euroopan ongelmiin ratkaisua,
joka takaisi itsenäisyyden-
ja turvan liittoutuneissa maissa-
ja pohjustaisi oikeudenmukaisen-
ja kestävän rauhan syntymistä,
ryhdymme välittömästi keskustelemaan-
ja hakemaan ratkaisuja asioihin,
"joista signor Mussolini on kiinnostunut."
"Ymmärtääksemme hän hakee ratkaisua-
tiettyihin kysymyksiin Välimerellä."
"Jos hän esittää salassa, mitä ne ovat,."
Ranska ja Britannia tekevät parhaansa-
"toiveiden toteuttamiseksi."
Tämä on siis maanalainen!
Kiitos.
Onko kellään tulitikkua?
Kiitos.
Mitä te kaikki tuijotatte?
Eikö pääministeri ole tuttu matkatoveri?
- Mikä on nimenne? - Oliver Wilson.
- Mitä teette työksenne? - Olen muurari.
Muurari! Teitä tarvitaankin pian.
Työtilanne paranee.
Edistystä.
- Kuinka vanha? - Viisi kuukautta.
Hän on teidän näköisenne.
Kaikki vauvat ovat minun näköisiäni.
Mikä teidän nimenne on?
Rva Jessie Sutton.
Ilo tutustua.
- Abigail Walker. - Marcus Peters.
Marcus Peters.
- Agnes Dillon. - Agnes.
- Maurice Baker. - Hra Baker.
Alice Simpson.
- Nti Margaret Jerome. - Jerome!
Äitini oli Jerome. Lienemme sukulaisia.
Käykää istumaan!
Kiitos, hra Baker.
Miten te kaikki jaksatte?
Oletteko reippaalla mielellä?
Se tuleekin tarpeeseen.
Antakaa kun esitän kysymyksen.
Se on painanut mieltäni.
Kenties osaatte vastata siihen.
Te, Britannian kansa.
Mikä on mielialanne?
Luottavainen? Miten luottavainen?
- Erittäin. - Yritys voi olla toivoton.
- Silloin vasta pitääkin yrittää. - Totta.
Jos pahin sattuisi tapahtumaan-
ja vihollinen ilmestyisi-
noille kaduille, mitä tekisitte?
- Taistelisimme. - Fasisteja vastaan.
Kaikin keinoin.
- Vaikka luudanvarsilla. - Joka kadulla.
Piccadillya ne eivät saa!
Eivät tosiaankaan.
Mitä jos sanoisin,
että jos pyydämme kauniisti,
saatamme saada hyvät ehdot Hitleriltä,
jos teemme heti rauhansopimuksen?
Mitä siihen sanoisitte?
- Ei ikinä! - Ei ikinä!
Ei ikinä!
Ei ikinä...
- Etkö ikinä luovuta? - En ikinä.
Näin puhui uljas Horatius,
portin kapteeni.
"Maan päällä joka ihminen-
ennen pitkää kuolevi."
"Kuinka paremmin kuolla vois-
kuin kohdaten kauheuden?"
"Puolesta isiensä tuhkien-
ja temppeleidensä jumalten."
Itkettekö te?
Itken.
Vollotan paljon.
Saatte tottua siihen.
- Mikä asema tämä on? - Westminster.
Westminster. Minun asemani.
Herra pääministeri!
Sir!
Sotakabinetti odottaa.
Puhun muille ministereille.
- Milloin? - Nyt.
En ole puhunut uuden hallituksen aikana.
- Herra pääministeri. - Päivää.
Puhun kohta ministereille tiloissani,
ja kaikki muutkin ovat tervetulleita.
Mennään.
Tänään iltapäivällä-
puhun alahuoneelle-
kansakuntamme turvallisuudesta.
Juuri tällä hetkellä-
sotakabinetti laatii papereita,
joissa ilmaistaan halukkuus neuvotella-
Herr Hitlerin kanssa.
Hänen käskyläisensä Mussolinin kautta.
Olen pohtinut viime päivinä,
kuuluiko velvollisuuksiini-
harkita neuvotteluihin ryhtymistä sen...
sen miehen kanssa.
Mutta sitten...
tapasin...
Oliver Wilsonin,
rva Jessie Suttonin,
rva Abigail Walkerin,
Marcus Petersin, Maurice Bakerin,
Alice Simpsonin ja Margaret Jeromen.
He ovat rohkeita kunnon kansalaisia.
Heidän mielestään on turha kuvitella,
että pyrkimällä rauhaan nyt,
saisimme paremmat ehdot kuin sotimalla.
Hra Bakerin mielestä saksalaiset-
vaatisivat aseidenriisunnan nimissä-
laivastotukikohtiamme. Olen samaa mieltä.
Jessie Sutton uskoi monen muun lailla,
että meistä tulisi silloin orjavaltio.
Britannian hallitus-
olisi puolestaan Hitlerin sätkynukke.
Sen kokoaisi Mosley-
tai joku hänen kaltaisensa.
Kansalaisilla oli lisäkysymys,
jonka esitän nyt teille.
Missä olisimme kaiken sen päätteeksi?
Jotkut ehkä hyötyisivät.
Mahtavimmat saisivat ehkä hyvät ehdot-
ja eläisivät maalaislinnakkeissaan-
näkemättä hakaristilippua-
Buckinghamin palatsin katolla!
Windsorin katolla!
- Se verhoaisi näitäkin seiniä! - Ei ikinä!
Niinpä käännyn teidän puoleenne-
ja kysyn nyt mielipidettänne.
Uudet ystäväni nimittäin sanoivat-
että saattaisitte syöstä minut maahan,
jos hetkenkään harkitsisin antautumista.
- Olivatko he väärässä? - eivät!
Kiitos. Olen kuullut viestinne.
Olen kuullut viestinne.
Vaikuttaa olevan teidänkin tahtonne,
että jos saaremme tarina on päättymässä,
päättyköön se vasta, kun me kaikki-
makaamme maassa ja tukehdumme vereemme!
Kun kysyin heidän mielipidettään,
heidän reaktionsa oli siinä tilanteessa-
varsin yllättävä.
Ei ole epäilystäkään,
että jos me horjumme maan johtamisessa,
meidät heitetään pois viralta.
Joka ministeri kummaltakin puolelta-
on valmis kuolemaan-
ja antaa kaiken omaisuutensa tuhoutua-
ennemmin kuin antautuu.
He edustavat lähes koko kansan tahtoa.
Minun osani on tulevina kuukausina-
ilmaista heidän kantansa.
Rauhasta ei neuvotella.
Kunkin teistä on nyt tehtävä,
kuten parhaaksi näette.
Suokaa anteeksi, hyvät herrat.
Pidän puheen parlamentissa,
enkä ole kirjoittanut vielä sanaakaan.
Tuossahan ne ovat.
- Tiny. - Sir.
Nti Layton? Tarvitsen teitä.
Täytyy erota ja järjestää äänestys.
Mennään ensin alahuoneeseen-
kollegoidemme joukkoon.
Puhutaan pääministerin puheen jälkeen.
Tämä nainen on väsynyt ainiaan-
koska hältä aina liikaa vaaditaan.
Pääministeri.
Palaan kysymykseen hyökkäyksestä.
Ei ole koskaan ollut aikaa-
maamme pitkinä ja ylpeinä vuosisatoina-
jolloin kansalle olisi voitu taata,
ettei hyökkäystä varmasti tapahdu.
Mutta tästä olen täysin varma:
Jos kaikki tekevät velvollisuutensa-
ja järjestelyt ovat parhaat mahdolliset,
me todistamme jälleen kerran,
että pystymme puolustamaan kotiamme.
Selviämään sodan myrskystä-
ja tyrannian uhasta.
Vuosien ajan, jos on tarpeen.
Yksin, jos on tarpeen.
Sen me ainakin yritämme tehdä.
Niin on majesteetin hallitus päättänyt.
Enemmän oikealle.
Se on parlamentin ja kansan tahto.
Britti-imperiumi ja Ranskan tasavalta-
ovat yhdistyneet aatteessaan.
Ne puolustavat maitaan kuolemaan asti.
Auttavat toisiaan kuin hyvät toverit-
ja kaikin voimin.
Vaikka laajoja alueita Euroopassa-
ja monia vanhoja valtioita-
on sortunut tai saattaa vielä sortua-
Gestapon puristuksissa-
ja natsivallan inhottavassa koneistossa-
me emme väsy emmekä epäonnistu.
Me jatkamme loppuun saakka!
Me taistelemme Ranskassa.
Me taistelemme merillä ja valtamerillä.
Me taistelemme aina vain itsevarmempina-
ja vahvempina ilmassa.
Me puolustamme saartamme-
hinnalla millä hyvänsä!
Me taistelemme rannoilla.
Me taistelemme laskukentillä.
Me taistelemme pelloilla ja kaduilla.
Me taistelemme kukkuloilla.
Me emme koskaan antaudu!
Ja jos...
Ja jos, vaikka en sitä uskokaan-
tämä saari tai suuri osa siitä-
valloitettaisiin ja näännytettäisiin-
imperiumimme merten takana jäisi.
Brittiläisen laivaston turvaamana-
se jatkaisi taistelua!
Kunnes Jumala soisi-
uuden maailman saapuvan voimallaan-
pelastamaan ja vapauttamaan vanhan!
Voitto!
Muutitko mielesi?
Jos ei muuta mieltään, ei muuta mitään.
Mitä juuri tapahtui?
Hän mobilisoi englannin kielen-
ja lähetti sen taisteluun.
Lähes kaikki 300000 sotilasta-
pääsivät Dunkerquesta siviililaivueessa.
Chamberlain kuoli puoli vuotta myöhemmin.
Halifax erotettiin sotakabinetista-
ja lähetettiin Washingtoniin.
8. Toukokuuta viisi vuotta myöhemmin-
Britannia julisti voittaneensa sodan.
Myöhemmin samana vuonna-
Winston kärsi tappion vaaleissa.
"Onnistuminen ei ole lopullista-
eikä epäonnistuminen kohtalokasta."
"Rohkeus jatkaa ratkaisee."
Minna Franssila / Markus Karjalainen